TUDÓSOK MEMÓRIAKÁRTYA

Vágjuk ki a leírásokat és a képeket, ragasszuk egyenlő méretű kartonlapocskákra, és már kész is a memóriakártya!

|  |  |
| --- | --- |
| ARISZTOTELÉSZ  Úgy vélte, a világ négy elemből: vízből, levegőből, földből és tűzből áll és a Föld van a világegyetem középpontjában (*geocentrikus* világkép). | GALILEO GALILEI  Felfedezte a Jupiter négy holdját. Észrevette, hogy a holdak néha eltűnnek, és ebből arra következtetett, hogy keringenek a Jupiter körül. Így be tudta bizonyítani, hogy nem a Föld áll a középpontban. |
| JOHANNES KEPLER  Bebizonyította, hogy a bolygók keringési pályája ellipszis, és a bolygók sebessége felgyorsul, amikor a Nap felé közelednek. | NIKOLAUSZ KOPERNIKUSZ  Felismerte, hogy a Föld a saját tengelye körül forog, és a Föld és a bolygók körkörös keringési pályán a Nap körül forognak, tehát a Nap áll a középpontban (*heliocentrikus* világkép). |

